Verket 3 (Moss)

Verket 3 er et bolighus i tre i Moss by som trolig ble bygd på 1700-tallet. Bygningen har status som kulturminne.

Beliggenhet og bruk 
Verket er en gate og et område i Moss sentrum, i nærheten av Konvensjonsgården og anlegget som tidligere var Moss Jernverk. Verket var tidligere en hovedferdselsåre i Moss. Verket 3 ble brukt som arbeiderbolig for arbeidere ved Moss Jernverk. Arbeiderboligene ved konvensjonsgården hadde sitt eget lille samfunn med skole, butikk og forsorgsvesen. Jernverket ble anlagt i perioden 1704–1706. 

I nyere tid har Verket 3 blitt brukt som kontor for Cellulosefabrikkens Fagforening, inntil foreningen ble lagt ned 13 april 2012.

Bygningens konstruksjon 
Huset er bygd av trevirke og er rødmalt med hvite vinduer. Vinduene har hvite sprosser og er oppdelt i åtte ruter. Grunnmuren er av stein, og bygningen har horisontal plankekledning. Det har røde skorsteiner. Huset er delt i to leiligheter.

De fleste av arbeiderboligene i Verket var for det meste bygd av slagstein fra Jernverket, det gjaldt også Verket 3. I senere tid ble huset kledd med treverk.

Kulturminneregisteret 
Bygningens kulturminne-ID er 232626.

Beboere

Folketellingen i 1801 
Beboere i leilighet nr. 01:

 Henrich Hinnersen (husbonde), Berte Chrisine Schurin (hans kone), Anne Catrine Pedersdatter (tjenestepige)

Folketelling i 1875 

 Ved folketellingen i 1875 var leilighet 01 bebodd av ekteparet Georg Svendsen og Martine Stefensen. Georg Svendsen ble 81 år og døde 25 juni 1933. Han var født og oppvokst i Moss. Da han fylte 16 år ble han ansatt på Hvitsteen og Soons skuter. Fem år senere ble han tømmermann hos byggmester Bergmann. Han var med å bygge Moss Jernverk og Moss Cellulosefabrikken. Han arbeidet senere som materialforvalter i ulike bedrifter. I minneordet som ble skrevet ved hans død ble han omtalt som samvittighetsfull og en dyktig arbeider. Han var også veldig religiøs og drev indremisjonsarbeid.

 I leilighet nr. 02 bodde Anton Kristiansen (husfar), Helene Torkildsen (hans kone), Henrik Antonsen (sønn), Karl Antonsen (sønn), Johan Eriksen (losjerende), Adolf Eriksen (losjerende), Joh. Strandmand (losjerende), Joh. Otterson (losjerende).

Folketellingen i 1910 
I 1910 var den årlige husleien for Verket 3 på 200 kroner.

Beboere i leilighet nr. 01:

 Carl Johannesen (husfar), Oluf Johannesen (sønn), Carl Olaus Johannesen (sønn), Constance Johannesen (husholderske), Olaf Johannesen (cellulosearbeider)

Referanser 

Verket (Moss)
Kulturminner i Moss